open-index/open-wikipedia-markdown huggingface dataset:
West Side Story

:*Denne artikkelen handler om musikalen West Side Story. For filmen som bygger på musikalen, se [[West Side Story (film)]].*

***West Side Story*** er en amerikansk musikal fra 1957 av Leonard Bernstein (musikk), Stephen Sondheim (sangtekster), Arthur Laurents (manus) og Jerome Robbins (dramatisering og koreografi). Den er berømt for den utstrakte bruken av dans som fortellende element, og for den tragiske slutten, som skiller den fra de fleste amerikanske skuespill og filmer fra samme tid. Handlingen er en fri fortolkning av William Shakespeares *[[Romeo og Julie]]*, plassert i gjengmiljø i samtidens New York. Tittelen henspiller på Upper West Side på Manhattan.

Musikalen ble uroppført på Broadway 26. september 1957, og ble spilt i sin opprinnelige versjon 732 ganger. Suksessen førte i løpet av noen år til nye produksjoner i London, en landsomfattende turné i USA, og en prisbelønt filmversjon. Senere er *West Side Story* satt opp i utallige produksjoner over hele verden, og er blitt oversatt til tolv språk, blant andre norsk. 

Første gang den ble fremført i Norge var i 1962 på den Norske Opera (nå Folketeateret) i en utenlandsk turnéforestilling. Første gang den ble fremført på norsk var i 1965 på Det norske teatret. Leonard Bernstein kom selv for å overvære den norske premieren. Musikalen ble spilt på Det norske teatret igjen i 1982. Forestillingen har dessuten blitt fremført på Chateau Neuf i 1990, Trøndelag Teater i 1997, Oslo Nye Teater i 2006 og i Kilden teater- og konserthus i 2012.

## Les også
* «Somewhere»
* «America»

## Referanser


## Eksterne lenker
* 
* 
* Hele manuset på engelsk
Ofjorden

**Ofjorden**, også kalt **Åfjorden**, (nordsamisk: *Uffirvuodna*) er en fjord på nordsiden av Sørøya i Hasvik kommune i Finnmark. Fjorden strekker seg ni kilometer sørøstover til Ofjordbukta i enden av fjorden.

Fjorden har innløp mellom Ofjordnæringen i sørvest og Steinnæringen i nordøst. Øst for Stennæringen ligger Bølefjorden, mens Sandfjorden ligger vest for Ofjordnæringen. Fjorden er 74 meter på det dypeste, nesten helt innerst i fjorden. 

Det er ingen bosetninger ved fjorden. 

## Referanser
Ali Hassan Mwinyi

**Ali Hassan Mwinyi** (1925–2024) var den andre presidenten i Tanzania, fra 1985 til 1995. Han var før det både minister og visepresident under hans forgjenger, Julius Nyerere. I tillegg var han leder for det regjeringsbærende partiet i Tanzania, Chama Cha Mapinduzi (CCM), fra 1990 til 1996.
## Liv og virke
### Bakgrunn
Ali Hassan Mwinyi ble født den 8. mai 1925 i Kivure i det britiske Tanganyikaterritoriet av muslimske foreldre. Han vokste opp på Zanzibar, gikk på skole der og begynte å utdanne seg til lærer. Han fikk et stipend som gjorde at han kunne fortsette studiene ved University of Durham i England. Han fullførte studiene der i 1945 og returnerte til Zanzibar. 
### Karriere
Han arbeidet først som lærer ved *Zanzibar Teacher Training College*, og ble senere direktør der.  Han giftet seg i 1960 og fikk tolv barn med sin kone Siti.

### Embedsmann, politiker
Etter at Zanzibar ble uavhengigt, ble Mwinyi seniorsekretær for folkeutdanning i det relevante departement på Zanzibar i 1963. 

Fra 1970 hadde han forskjellige stillinger i regjeringen til president Nyerere. Han var også ambassadør i Egypt i fem år.

I  begynnelsen av 1980-årene var helse- og innenriksminister og også minister for naturressurser og turisme. I 1984 ble han nestleder i det regjerende partiet *[[Chama Cha Mapinduzi]]* (CCM), som ved Nyereres fratreden nominerte ham som presidentkandidat i 1985.

### President
Han ble dermed president i november 1985, og ble også gjenvalgt ved valget i 1990, og samme år ble han også formann for CCM.

I Mwinyis tid tilpasset han landet til den globale markedsøkonomien, og reverserte det sosialistiske systemet som Nyerere hadde innført. Han kuttet ned på tollbarrierer og oppmuntret det private næringslivet. Regjeringstiden hans var preget av omfattende korrupsjon og skatteunndragelser. Landet var dermed også preget av stor offentlig fattigdom.

I 1995 gikk Mwinyi av, og ble pensjonist, levde tilbaketrukket, bosatt i Dar-es-Salaam.

Der døde han på sykehus av lungekreft den 29. februar 2024 i en alder av 98 år.

## Referanser
Allround-VM på skøyter 1936, menn

**Allround-VM på skøyter 1936, menn** ble arrangert på Davos Eisstadion i Davos, Sveits den 1. og 2. februar 1936.

Ivar Ballangrud fra Norge ble verdensmester, i tillegg hadde han allerede vunnet årets norgesmesterskap og europamesterskap som begge gikk i Oslo på Frogner stadion, og fullførte trippelen NM – EM – VM og vinterlekene i Garmish-Partenkirchen sto for tur.

## Distansevinnere

## Sammenlagt

## Kilder
* 

## Litteratur
* 
* 

## Eksterne lenker
* 
* Resultater for  Allround-VM på skøyter 1936 for herrer på www.ISU.html.infostradasports.com sine nettsider.
*  Medaljeoversikt og resultater for herrer (ufullstendig, mangler den ene løperen som ble disket på  meter konkurransen under 1. dag (H. Haraldsen, NOR) på The-Sports.org
*
Kvamen

**Kvamen** er navnet på gårdsnummer 47 i Gaular kommune i Sogn og Fjordane. Gården ligger på nordsiden av Viksdalsvatnet, Fv 421 fra Vikja til Roska passerer over gården. Nabogårder er Roska og Nes.

## Bruksinndeling
Gården er delt i følgende bruk):
* Bruk 1
* Bruk 2, *plassen Kvamsneset*, delt fra bruk 1 i 1879
* Bruk 3, *plassen Kvamshågjen*, delt fra bruk 1 i 1883
* Bruk 4, *Nære Kvamen*, delt fra bruk 1 i 1875
* Bruk 5, *Øvre Kvamen (Bakkjen)*
* Bruk 6, *Krekjen*, delt fra bruk 5 i 1855
* Bruk 7, delt fra bruk 6 i 1961 (bolig)

## Historisk
Tidligste skriftlige kilde over Kvamen er i en jordebok fra 1590, siden gården er nevnt så tidlig etter ødetiden forårsaket av svartedauden, har gården med sikkerhet ekistert i mellomalderen. De ferdig opparbeidede gårdene ble tatt i bruk først.

I kilden står gården skrevet med navnet *Quame*, at det er i ubunden form viser at gården kan stamme fra vikingtiden.

Gården hadde i starten ett bruk, en deling skjedde på første halvdel av 1600-tallet. De to brukene da er de som senere ble til bruk 1 og 5, de andre brukene har sitt utspring fra disse to.

### Lensmannsgård
På bruk 5 (Øvre Kvamen) holdt lensmann Elling Monsson til. Han var lensmann for Viksdalen og Sande på slutten av 1700-tallet, han finnes nevnt i stillingen i 1779. Ved folketelling i 1801 fungerer han fortsatt i jobben, Monsson var da 75 år.

Lensmannen på den tiden var ikke i et kongelig embete. Han fungerte som talsmann for bygdefolket i saker med myndighetene og var futen sin hjelpesmann i andre saker.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.622-638)*, Oslo 1998. ISBN 82-994538-2-8
Firdausi

**Hakim Abu al-Qasim Firdausi Tusi** (også **Ferdosi**, **Ferdusi**, **Ferdowsi**) (persisk:فردوسی طوسی ; arabifisering av det persiske *Pärdisi* for «den paradisiske») var Persias mest berømde episke skald. Firdausi betraktes som Irans nasjonalskald. 

Han ble antakelig født i 935 eller 936. Dødsåret er ikke sikkert, ulike år på 1020-tallet oppgis. Han ble født i byen Vazh nær Tus i Khorasan, der han levde under enkle forhold som innehaver av en mindre landeiendom. Det verket som har gjort hans navn så kjent i verdenslitteraturens historie, er det store episke diktet *[[Shahnameh]]* («Kongeboken»), som på om lag 60&nbsp;000 dobbeltvers inneholder en skildring av de persiske kongenes bragder fra de eldste tider frem til Sasanide-dynastiets undergang i 642 e.Kr.) *Shahnameh* er verdens lengste episke dikt som er skrevet av én og samme forfatter. Det er Irans nasjonalepos og en viktig kilde til det persiske folkets identitet. *Shahnameh* er tradisjonelt illustrert med vakre miniatyrer. I tillegg til klassiske tyrkiske og arabiske tolkninger er Shahnameh oversatt til de store verdensspråkene. 

## Referanser


## Eksterne lenker
* Abol-Qasem Ferdosi
Hasfjorden

**Hasfjorden** (nordsamisk: *Áknovuotna*) er en fjord på Sørøya i Hasvik kommune i Finnmark. Fjorden strekker seg 6,3 kilometer nordover til Hasfjordbotn i enden av fjorden.

Fjorden har innløp mellom Hasfjordneset i vest og Taborshamnneset i øst. Fjorden ligger like øst for selve Hasvik. Storøya er en 2,3 km lang øy på vestsiden av fjorden. Her ligger også et par gårdsbruk som Elnheim og Hofset. Det meste av fjorden er grunnere enn 30 meter, men ytterst i fjorden går bunnen ned mot 70 meter. 

## Referanser
Allround-VM på skøyter 1937, menn

**Allround-VM på skøyter 1937, menn** ble arrangert på Frogner stadion i Oslo, Norge lørdag den 13. og søndag den 14. februar 1937.

Regjerende mester fra Davos i 1936 var Ivar Ballangrud. Etter et jevnt mesterskap plasseringsmessig fra Michael Staksrud, Norge ble han verdensmester uten å ha vunnet en eneste distanse, men heller ikke å ha vært utenfor topp-3 på noen distanse. Staksrud tok med dette sin 3. VM-tittel etter sine 2 første VM titler fra Oslo 1930 og Oslo 1935, begge på Frogner.

## Medaljevinnere
### Sammenlagtmedaljører

### Distansemedaljører

## Sammenlagt

## Deltagere
Det var 20 løpere fra 6 nasjoner som var meldt å skulle konkurrere i mesterskapet. Den polske løperen Jan Kalbarczyk dukket ikke opp og Ivar Ballangrud hadde fått heksekudd. Den norske løperen Peter Leschly var 1.-reserve for den norske troppen, men for å holde antallet løpere slik at det ble fulle par, fikk han ikke delta.

## Referanser




## Eksterne lenker
* 
* Resultater for  Allround-VM på skøyter 1937 for menn på www.ISU.html.infostradasports.com sine nettsider.
*  Medaljeoversikt og resultater for menn på The-Sports.org
*
Eugenio Aguilar

**Eugenio Aguilar** (født 15. november 1804 i Santiago Nonualco, El Salvador, død 23. april 1879 i San Salvador, El Salvador) var president i El Salvador fra 21. februar 1846 til 1. februar 1848. Han var også ordfører i San Salvador i 1839 og 1864, og president i den lovgivende forsamling i 1849. Han tjenestegjorde også som salvadoriansk diplomat til Guatemala, Honduras og Nicaragua ved flere anledninger i 1840- og 1850-årene.

## Referanser
ISO 3166-2:KP

**ISO 3166-2:KP** er en ISO-standard som definerer geografisk koding, og følger ISO 3166-2, og gjelder Nord-Korea.

Kodingen gjelder 9 provinser og fire spesialbyer. En av disse byene er senere blitt reklassifisert som en industriregion, mens to andre regioner heller ikke har fått nye koder.

Den todelte koden består av ISO 3166-1-koden for Nord-Korea (**KP**) og en trebokstavers underkode.

## Koder
**Merk**: Navn er ikke stavet i henhold til ISO-lista, men i henhold til McCune-Reischauer, som benyttes i Nord-Korea.

## Se også
*Nord-Koreas administrative enheter
*ISO 3166-1, referansetabell for alle verdens lands koder, tobokstavskodene benyttes bl.a som toppdomener.
*ISO 3166-2, referansetabell for kodingen av underinndeling av land.
*ISO 3166-2:KR, ISO-koder for byer, regioner og provinser i Sør-Korea
Francisco Malespín

**Francisco Malespín** (født 28. september 1806 i Izalco, El Salvador, død 25. november 1846 i San Fernando, El Salvador). Salvadoransk politiker og militær.

Fra 7. februar 1844 til 15. februar 1845 var han president i El Salvador.

## Referanser
Bårdfjorden

**Bårdfjorden** (nordsamisk: *Viektavuotna*) er en fjord på sørvestsida av øya Seiland i Hammerfest kommune i Finnmark. Fjorden er 4,5 kilometer lang, og går i sørøstlig retning, mellom Indre Bårdveggen i nord og Bårdfjordneset i sør, inn til Indre Kalvebukt i fjordbotnen.

Det er ingen bosetning langs fjorden.

## Referanser
Allround-VM på skøyter 1940, menn

**Allround-VM på skøyter 1940, menn** ble arrangert på Bislett stadion i Oslo, Norge i februar, 1940. Alfons Bērziņš fra Latvia ble verdensmester. Mesterskapet har ikke offisiell status.

## Sammenlagt

## Referanser




## Eksterne lenker
* International Skating Union
* 
*
Meltefjorden

**Meltefjorden** (nordsamisk: *Saitevuotna*) er en fjord på Sørøya i Hasvik kommune i Finnmark. Fjorden strekker seg fire kilometer nordover til Meltefjordbotn.

Fjorden har innløp mellom Taborshamnneset i vest og Skallneset i øst. Storholmen er en holme på vestsiden av fjorden. Lenger inne ligger Meltefjordholmen. På det dypeste er Meltefjorden 105 meter ved munningen.

Det er ingen bosetninger ved fjorden. 

## Referanser
Roska

**Roska** er navnet på gårdsnummer 48 i Gaular kommune, Sogn og Fjordane. Gården ligger på nordsiden av Viksdalsvatnet, Fv 421 fra Vikja stopper ved gården.

Gården er delt i følgende bruk:

* Bruk 1
* Bruk 2, delt fra i perioden 1712–28
* Bruk 3
* Bruk 4, delt fra bruk 3 i 1730

Flere bruk er delt fra til boligformål på siste halvdel av 1900-tallet

Under bruk 3 var det i perioden 1875–1917 en husmannsplass, *Berget*, under bruk 3

## Historisk
På Roska finnes et av de eldste sporene etter dyrking av jord som er registrert i Sunnfjord. Det ble i 1995 funnet et dyrkingslag som ble sendt prøver av til et laboratorium i USA, dateringen ble satt til perioden 2500 f.Kr. – 1200 f.Kr.. Tilsvarende gamle funn finnes fra Hornnes i Førde, Hjelle i Stryn og Vereide i Gloppen. Dette er ikke bevis for at det eksisterte en gård her, men at det var bosetning i området.

På bruk 3 ble det funnet en grav fra vikingtiden, det ble også funnet et spyd og en øks på andre steder på gården. Øksen regnes med stammer fra perioden 900-950.

Første skriftlige kilde om gården finnes i en jordebok fra 1590. Det har vært flere delinger av Roska, i matrikkelen fra 1647 er det to bruk, disse er de som ble til bruk 1 og 3.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.639-654)*, Oslo 1998. ISBN 82-994538-2-8
Kipparfjorden

**Kipparfjorden** eller **Kipperfjorden** (nordsamisk: *Gahpirvuotna*) er en fjord på Sørøya i Hasvik kommune i Finnmark. Fjorden strekker seg fire kilometer nordover til Kipparfjordbotn.

Fjorden har innløp mellom Valan i vest og Kipparfjordneset i øst. Helt ytterst i fjorden ligger Holmen på vestsiden og Høgholmen på østsiden. Mellom disse er fjorden på det dypeste med en dybde på 122 meter. Kipparfjordholmen ligger lenger inn i fjorden. 

Det er ingen bosetninger ved fjorden. 

## Referanser
Allround-VM på skøyter 1939, menn

**Allround-VM på skøyter 1939, menn** ble arrangert i Helsingfors, Finland den 18. og 19. februar 1939.

Birger Wasenius fra Finland ble verdensmester under håpløse/miserable isforhold.

## Sammenlagt

## Referanser




## Litteratur
* 
* 

## Eksterne lenker
* 
*  for Allround-VM på skøyter 1939 for menn.
*  Resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (ikke komplett, mangler Karl Wazulek og angir kun første dag som arrangementsdato av et 2-dagers stevne)
*
Allround-VM på skøyter 1938, menn

**Allround-VM på skøyter 1938, menn** ble arrangert på Davos Eisstadion i Davos i Graubünden kanton i Sveits den 5. og 6. februar 1938. Ivar Ballangrud fra Norge ble verdensmester. 

## Distansevinnere

## Sammenlagt

;Utenfor konkurranse

## Kilder
* 

## Litteratur
* 

## Eksterne lenker
* 
* Resultater for  Allround-VM på skøyter 1938 for herrer på www.ISU.html.infostradasports.com sine nettsider.
*  Medaljeoversikt og resultater for herrer (ufullstendig, mangler de 3 løperne som ikke fortsatte konkurransen under 2. dag (H. Haraldsen NOR, J. Kalbarczyk POL og T. Mott GBR).) på The-Sports.org
*
Husfjorden

**Husfjorden** (nordsamisk: *Iibmavuotna*) er en fjord på Sørøya i Hammerfest kommune i Finnmark. Fjorden strekker seg 4,5 kilometer nordvestover til Polldalen i enden av fjorden. Fjorden har innløp mellom Husfjordnes i nord og Slåtten i sør. Innerst i fjorden ligger de to vågene Pollen i vest og Nordbotn i nord.

Fjorden er 108 meter på det dypeste mellom Sommarsetneset på sørsiden og Storholmen like utenfor Pollen i vest. 

Det er ingen bosetninger ved fjorden.

## Referanser
Allround-VM på skøyter 1946, menn

**Uoffisielt Allround-VM på skøyter 1946, menn** ble arrangert på Bislett stadion i Oslo, Norge den 9. og 10. februar 1946. Odd Lundberg fra Norge ble uoffisiell verdensmester, siden mesterskapet ikke har offisiell status.

## Sammenlagt

I tillegg stilte disse løperne utenfor konkurranse.

## Referanser




## Eksterne lenker
* 
*
Allround-VM på skøyter 1947, menn

**Allround-VM på skøyter 1947, menn** ble arrangert på Bislett stadion i Oslo, Norge den 15. og 16. februar 1947. Lassi Parkkinen fra Finland ble verdensmester.

## Sammenlagt

## Referanser




## Litteratur
* 
* 

## Kilder
* 

## Eksterne lenker
*  for Allround-VM på skøyter 1947 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org (ikke komplett, mangler de som bare gikk første dag som er de to norske  Johansen og  Mathiesen, samt svenske  Malmsten. )
*
Wilhelm Mauritz Klingspor

**Wilhelm Mauritz Klingspor** (født 7. desember 1744, død 15. mai 1814) var en svensk general og adelsmann, innehaver av Serafimerordenen og Sverdordenen. Wilhelm Mauritz Klingspor var greve, av slekten Klingspor og var øverstkommanderende for de svenske styrkene under finskekrigen 1808-1809 mot Russland men fikk avskjed i september 1808 og ble etterfulgt av general Karl Nathanael af Klercker.

## Bakgrunn og virke
Wilhelm Mauritz Klingspor ble født i Fluxerum i Kalmar län, hans foreldre var friherre Kristian Fredrik Klingspor og Anna Margareta Pauli. Av foreldrene ble han tidlig gitt en militær karriere og 12 år gammel ble han innskrevet som lieutenant en second ved regimentet Royal Pologne i Frankrike. Som offiser i fransk tjeneste deltok han i flere slag under syvårskrigen (1756–1763) og vendte deretter tilbake til Sverige.

Klingspor fikk raskt opprykk i den svenske hæren og ble allerede år 1779 oberst og sjef for Vesterbottens regiment. I 17889 ble han utnevnt til generalmajor og året etter generalløytnant. Under Den russisk-svenske krig (1788–1790) var han generalintendant ved arméen i Finland og gjorde en god jobb denne stillingen. Under krigen fikk han æren for å ha reddet arméens forråd i Anjala, som var nær ved å falle i fiendens hender.

I 1799 ble han opphøyet til adelen og år 1800 ble han utnevnt til En af rikets herrar. I egenskap av tjenestegjørende generaladjutant ledet han regjeringen under kong Gustav IV Adolfs reise til St. Petersburg samme år. I 1802 ble han utnevnt til general og ble beordret som general en chef i Finland. 

Ved Russlands angrep på den finske delen av Sverige i februar 1808 var det Wilhelm Mauritz Klingspor som var øverstkommanderende for de svenske styrkene og som fikk oppgaven å lede krigen, på tross av hans alder og uvilje mot det. I juni 1808 ble Klingspor utnevnt til feltmarskalk, men etter den svenske retretten på høsten 1808 og etter å ha inngått våpenhvileavtale i Lohteå den 29. september ble han avskjediget i «allt annat än nådiga ordalag». 

Klingspor ble imidlertid raskt innsatt i en ny ledende stilling, overstkommanderende over Norra arméen og generalguvernør over Västerbottens, Västernorrlands og Gäfleborgs län. Tilbake i Stockholm så deltok Klingspor i kuppet mot kong Gustav IV og ble utnevnt til överstattholdare. Det var imidlertid høyden for hans karriere, etter mordet på Axel von Fersen i juli 1810 ble han avsatt og levde i unåde til sin død.

I Johan Ludvig Runebergs finske nasjonalepos *[[Fänrik Ståls sägner]]* handler diktet «Fältmarskalken» om Klingspor og han omtales i flere av de andre diktene i verket.

## Referanser

 

## Eksterne lenker

* Klingspors biografi, fra ''Svenskt biografiskt handlexikon'' (svensk)
* Diktet «Fältmarskalken» om Klingspor, fra ''Fänrik Ståls sägner'' (svensk)
Maximiliano Hernández Martínez

**Maximiliano Hernández Martínez** (født 21. oktober 1882 i San Matías, El Salvador, død 15. mai 1966 i Jamastrán, Honduras).

I to perioder, fra 4. desember 1931 til 28. august 1934 og fra 1. mars 1935 til 9. mai 1944, var han president i El Salvador.

Da landets nyetablerte kommunistparti i januar 1932 organiserte en marsj med 60 000 bønder ble opprøret uten skånsel slått ned på ordre fra presidenten, som godkjente at minst 10 000 marsjdeltakere ble henrettet.   Hendelsen kalles i El Salvador for *La matanza*, "Slaktingen". Kommunistpartiets leder, Agustín Farabundo Martí, ble arrestert da opprøret var under forberedelse, og han ble henrettet 1. februar samme år.

## Referanser
Hamnefjorden

**Hamnefjorden** (nordsamisk: *Rostavuotna*) er en fjord på Sørøya i Hammerfest kommune i Finnmark. Fjorden har innløp mellom Husfjordnes i vest og Fella i øst og strekker seg 4,5 kilometer nordover til Hamnefjorddalen i enden av fjorden.

Fellaholmen og Lilleholmen ligger like innenfor innløpet. Det ligger spredte bygninger langs fjorden, men ingen veisamband eller gårdsbruk. Fjorden er 120 meter dyp på det dypeste ved munningen.

## Referanser
Rafael Campo

**Rafael Campo Pomar** (født 24. oktober 1813, død 1. mars 1890).

Fra 12. februar 1856 til 1. februar 1858 var han president i El Salvador.

## Referanser
Hekkveien

**Hekkveien** finnes flere steder:

* Hekkveien (Oslo)
* Hekkveien (Hokksund)
* Hekkveien (Rena)
* Hekkvegen (Ottestad)
* Hekkvegen (Ulefoss)
* Hekkvegen (Harstad)

Se også Hekkveien 4, Søndre Syting, Surrey fra Harry Potter-bøkene.
Allround-VM på skøyter 1948, menn

**Allround-VM på skøyter 1948, menn** ble arrangert på Helsingfors Olympiastadion i Helsingfors, Finland den 28. og 29. februar 1948. 
Odd Lundberg fra Norge ble verdensmester.

## Sammenlagt

## Referanser




## Litteratur
* 
* 

## Kilder
* 

## Eksterne lenker
*  for Allround-VM på skøyter 1948 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org (ikke komplett, viser bare topp-6 sammenlagt resultater og angir feil vertsby og feil dato. Besøkt 13. juni 2016.)
*
Junta Revolucionaria de Gobierno (El Salvador)

**Junta Revolucionaria de Gobierno (JRG)**, den revolusjonære regjeringsjuntaen i El Salvador.

Fra 15. oktober 1979 til 2. mai 1982 ble El Salvador styrt av den venstreorienterte revolusjonære juntaen *JRG*. Sentralt i juntaens program sto nasjonalisering og jordreformer. Juntaens styre innledet den salvadoranske borgerkrigen som herjet landet i perioden 1980 til 1992.
Hekkveien (Oslo)

:::*Se [[Hekkveien|pekerside]] for flere forekomster av Hekkveien.*
**Hekkveien** (1–11, 10a–20) er en vei på Frydenberg i bydel Grünerløkka i Oslo. Den går fra Grenseveien like ved nedgangen til Carl Berners plass stasjon og til Fougners vei.

Nr. 1, 3 og 7 er tre høyblokker på ni etasjer pluss to kjelleretasjer. De ligger på et høydedrag over Grenseveien. Bygningene ble oppført av entreprenørforretning Iver H. Jones i 1954-55. Aksjelagene heter Furulund I, II og III.

Her ligger også nr 5, en murvilla fra 1878, som huser kontorene til Norsk Billedhoggerforening. I hagen her er mange skulpturer utstilt, og det foreligger (2008) planer om å utvide dette til Carl Berner skulpturpark. 

Nr 9 er kirke for Jesu Kristi Kirke av Siste Dagers Hellige (fra Mormons bok).

Så langt er det ingen egen bebyggelse på vestsida av veien, men en ser baksida av det gamle industrianlegget Hasle Brug, som har inngang fra Hasleveien.

På adressen Hekkveien 8 er det etablert en liten minnepark med monument. Her hedres de som under krigen sto bak «Carl Fredriksens Transport», og i et par hektiske vintermåneder i 1942 - 1943 klarte å få rundt 1000 jøder og motstandsfolk brakt i sikkerhet til Sverige. Disse flyktningetransportene startet på daværende Syversens gartneri som lå rett øst for parken.

Etter kirka svinger Hekkveien, og det ligger nyere blokker på begge sider.

Hekkveien 4, Søndre Syting, Surrey er adressen der den litterære figuren Harry Potter vokste opp, men dette stedet har altså ingenting med Oslo å gjøre.

## Litteratur
* 

## Eksterne lenker
*
Brekkefossen (Gaular)

**Brekkefossen** er en foss i Gaular, Sogn og Fjordane. Den ligger i Kvernhuselva, ei sideelv til Gaula, som kommer fra dalføret *Oppedalsdalen* ved gården Oppedal i Viksdalen.

Tilkomst til øvre deler av fossen ved grusvei til Oppedalsdalen, nederste del ligger nær kommunevei på Oppedal.

Fossen er ikke en del av Fossestien i Gaular.

## Galleri

Fil:Brekkefossen icy 1.jpg|Øvre deler av Brekkefossen vinterstid 
Fil:Brekkefossen icy 2.jpg|Kaldt
Alice Mürer Siem

**Alice Mürer Siem** (født 22. februar 1925, død 10. oktober 2002)  var en norsk ballettdanser, som sammen med sin tvillingsøster Henny Mürer (1925–97) ble en av dansens pionerer i Norge.

## Karriere
Hun studerte med søsteren fra 1938 til 1946 ved ballettskolen til Rita Tori (1908–67). Hun fikk sin scenedebut i 1942 på Carl Johan Teatret, og ble tilsatt i oppsetninger ved Edderkoppen og Chat Noir, samt ved Det Nye Teater.  Søstrene ble de første utenlandske elevene som ble tatt opp ved Royal Ballet School i London, da de studerte der fra 1949 til 1952.  Alice fikk deretter en rekke engasjementer ved Ballets Russes de Monte Carlo, som blant annet gjestet operaene i  New York City. Både i New York og i Norge opptrådte hun ofte i fjernsynet. Hun var en tid ansatt ved Oslo Nye Teater, og var Ivo Cramérs assistent i oppsetningene *[[Sommer i Tyrol (skuespill)|Sommer i Tyrol]]*, *[[My Fair Lady]]* og *[[Boyfriend (skuespill)|Boyfriend]]*.

## Familie
Hun og tvillingsøsteren Henny Mürer (1925–97) var døtre av  Johan Christopher Mürer (1891–1974) og Dagmar Jenny Bie-Peterson (1896–1977). Faren var direktør og farbror til skribenten Niels J. Mürer (1898–1980).  I 1960 giftet Alice seg med pianist og kapellmester Kåre Siem (1918–1986).

## Referanser


## Eksterne lenker
*
Arturo Araujo

**Arturo Araujo** (født 1878 i Santa Tecla, El Salvador, død 1. desember 1967 i San Salvador, El Salvador), var en salvadoransk politiker for det salvadoranske arbeiderpartiet, Partido Trabajo. 

Fra 1. mars 1931 til 2. desember 1931 var han president i El Salvador. Araujo ble kort tid etter valget styrtet gjennom et militærkupp ledet av forsvarsministeren, general Maximiliano Hernández Martínez, og måtte gå i eksil i Guatemala.

## Referanser
Coldset

**Coldset** er den trykkerimetode som benyttes i produksjon av alminnelige aviser. Det betyr at det ikke er varmetørking av trykkfargene. Det kan derfor lett bli avsmitting av fargene over til motstående side. Man begrenser dette ved at man ikke har for mye farge i de mørke partiene i bilder og i rasterfelter.
Allround-VM på skøyter 1950, menn

**Allround-VM på skøyter 1950 for menn** ble arrangert på Tunavallen, Eskilstuna i Sverige den 18. og 19. februar 1950. Hjalmar Andersen fra Norge ble verdensmester for første gang.

Det var mildvær (+ 5 °C ved start lørdag og + 3&nbsp;°C og sol ved start søndag) som gjorde isen bløt under mesterskapet slik at for å få noe bedre is på avsluttende og avgjørende distanse  meter så ble stevnet utsatt i flere timer og i løpet av utsettelsen så sank temperaturen. Andersen måtte slå Werkets tid med ca 42 sek på 10 000m for å bli verdensmester.  

## Sammenlagt

## Referanser




## Litteratur
* 
* 

## Eksterne lenker
* 
*  for Allround-VM på skøyter 1950 for menn.
*  Resultater på The-Sports.org (ikke komplett, mangler Del Lamb og gir info om feil arrangørsted og arrangementsdato)
*
Allround-VM på skøyter 1949, menn

**Allround-VM på skøyter 1949, menn** ble arrangert på Bislett stadion i Oslo, Norge 19. og 20. februar 1949. Kornél Pajor fra Ungarn ble verdensmester.

## Sammenlagt

## Referanser




## Kilder
* 

## Litteratur
* 
* 

## Eksterne lenker
*  for Allround-VM på skøyter 1949 for menn.
*  Resultater på www.ISU.html.infostradasports.com sine sider
*  Medaljefordeling på sammenlagtliste nasjoner og resultater på The-Sports.org (riktige resultater, men gir info om feil arrangørsted og arrangementsdato)
*
Specsavers Optikk

**Specsavers Optikk** er et britisk global optikerkjede.

Den ble stiftet i 1984 av optikerne Doug og Mary Perkins. Selskapet er verdens største privateide optikerkjede og ledes av gründerne selv og deres tre barn.. Hovedkontoret ligger på Guernsey. Specsavers har mer enn  ansatte fordelt over  butikker på verdensbasis.

## Specsavers i Norge
Specsavers etablerte seg i Norge i juni 2005, og hadde per 2023 85 butikker. Selskapets driftsmetode er franchising, og butikkene eies og drives av lokale optikere. Selskapet begynte i 2020 med brillesalg på nett for første gang, som følge av at de fysiske butikkene måtte stenge under koronaviruspandemien.
## Referanser


## Eksterne lenker
* Specsavers Norge
Graeme Pollock

**Robert Graeme Pollock** (født 27. februar 1944 i Durban, Natal, Sør-Afrika) er en sørafrikansk cricketspiller med 23 landskamper for Sør-Afrika mellom 1963 og 1970. Pollock spilte som slagmann i 4. eller 5. posisjon, og scoret 2256 poeng i landskamper, med et gjennomsnitt på 60.97 poeng per ut. Dette er det tredje høyeste gjennom tidene. Pollock ble i 2000 utropt til Sør-Afrikas beste spiller i det 20. århundre.

Hans offisielle landskampkarriere tok slutt i mars 1970, etter at Sør-Afrika nettopp hadde slått Australia 4–0 på hjemmebane. Grunnet apartheidregimet ble verdens øvrige cricketforbund enige om å bryte kontakten med Sør-Afrika, men landet inviterte fortsatt utenlandske lag uten sanksjon fra de respektive nasjonale forbund, og Pollock spilte for dette sørafrikanske laget fram til februar 1987. I sin siste kamp for Sør-Afrika, i en alder av nesten 43 år, scoret han 144 poeng.

## Referanser


## Eksterne lenker
*
Østhavet

**Østhavet** kan vise til:

* ''Østhavet'' (avis) – en avis i Vardø i Finnmark
* Østhavet (hav) – det sørkoreanske navnet på Japanhavet
* Austhavet – en del av Barentshavet ved Finnmarkskysten
Anette Olsen

**Anette Sofie Olsen** (født 24. september 1956) er en norsk forretningskvinne som er eneeier av rederiet Fred. Olsen & Co.

## Familie

Anette Sofie Olsen er datter av skipsreder Fred. Olsen og Kristin Olsen født Åsnes. Hun tilhører slekten Olsen fra Hvitsten og er tippoldebarn av Petter Olsen (1821–1899), som grunnla det som etterhvert ble rederiet Fred. Olsen & Co.

## Karriere
Olsen er utdannet BA i *Business Organization* fra Heriot-Watt i Edinburgh og Master of business administration fra University of San Francisco.

Hun er eneeier av selskapet Fred. Olsen & Co. og er administrerende direktør i sjøfartskonsernene Bonheur og Ganger Rolf. Hun er styreleder i Fred Olsen Energy, First Olsen Ltd, Timex, Norges Handels- og Sjøfartstidende og nestleder i styret i Dagens Næringsliv, i tillegg til en rekke andre styreroller. Hun er også medlem av Rådet i Norges Rederiforbund og i Det Norske Veritas. Hun var nummer 30 på tidsskriftet *Kapitals* oversikt over Norges hundre mektigste kvinner i 2008.

## Referanser
Skippernesfjorden

**Skippernesfjorden** er en fjord på Sørøya i Hammerfest kommune i Finnmark. Fjorden har innløp mellom Skippernesodden i nord og Nordnes i sør og strekker seg 3,5 kilometer nordvestover til Skippernesfjordbotn.

Det ligger to eiendommer med noen hus langs fjorden. Markusjord ligger på nordsiden og Sætra på sørvestsiden. Oterbukta er en våg på vestsiden av fjorden. Fjorden er 81 meter på det dypeste ved munningen.

## Referanser
Rùm

**Rùm** (skotsk gælisk, ofte anglifisert til **Rum**) er en øy på vestkysten av Skottland i Hebridene. På store deler av 1900-tallet var øya kjent som **Rhum**, en omskriving av navnet foretatt av eieren sir George Bullough som ikke ville være kjent som *the Laird of Rum*.

Rùm ligger i de indre Hebridene, og er med sitt areal på 104,63 km² den største av øyene i Small Isles. Rùm ligger vest for Eigg, sør for Skye og Soay og øst for Canna/Sanday. Det høyeste punktet på Rùm er Askival som er 812 meter over havet.

Øya har i dag en befolkning på 22 (2001), som alle bor i landsbyen *Kinloch* på østkysten av øya. Det er spor av bosettinger på Rùm fra så langt tilbake som 7000 år f.Kr., noe av den tidligste kjente spor av mennesker i Skottland. Det er ikke mange skriftlige kilder om de keltiske og norrøne innbyggerne fra tiden før år 1000. Fra 1100-tallet var øya eid av forskjellige  klaner, blant dem klan Maclean fra øya Coll. Ved slutten av 1700-tallet hadde øya en befolkning på nærmere 400 personer, men disse ble fordrevet under tvangsflyttingene kjent som *[[Highland Clearances]]* på 1800-tallet.

Øya ble et privat eid feriested, og det eksotiske Kinloch Castle ble bygget av George Bullough i 1900. Øya ble i 1957 kjøpt av forløperen til Scottish Natural Heritage, *Nature Concervancy Council*. Scottish Natural Heritage eier og driver øya i dag.

## Senter for forskning
Rùm har en stor bestand av hjort som har vært gjenstand for langsiktige forskningsprosjekter. Disse har resultert i mye ny kunnskap om blant annet bestandsregulering og adferdsøkologi, og framstår i dag som noen av de best kjente langtids-studier innen økologien.
Et av de mest vellykkede eksempler på gjen-innføring av utdødde arter er utsettingene av havørn på Rùm, basert på fugler fra Nordland. Havørnene har etablert livskraftige bestander og også spredt seg til andre øyer, blant andre Mull.

## Referanser
Niels Vogt

**Niels Petersen Vogt** (1817–1894) var en norsk amtmann og statsråd.

Vogt ble innvalgt til Stortinget fra Bergen i 1857. Deretter ble han innvalgt fra Kristiansand i 1862 og gjenvalgt i 1865, 1868 og 1871. Fra 1865 til 1866 var han stortingspresident.

13. mai 1871 ble han utnevnt til sjef for Indredepartementet i Frederik Stangs ministerium. Senere var han vekselsvis medlem av statsrådsavdelingen i Stockholm og indreminister frem til 1884. Høsten 1879 ledet han også Justis- og politidepartementet i seks uker. I likhet med de fleste av medlemmene i Christian August Selmers ministerium (1880–1884), ble han fradømt sitt embete ved Statsrådssaken i mars 1884.

Nils Vogt var amtmann i Søndre Bergenhus amt fra 1850 og stiftamtmann i Kristiansand samt amtmann i Lister og Mandals amt fra 1860 til 1871. Etter sin fratreden som statsråd ble han utnevnt til amtmann i Buskerud amt, et embete han hadde frem til han ble innvilget avskjed i 1890.

Han tok juridisk embetseksamen i 1839 og ble samme å ansatt i Justisdepartementet. Han ble byråsjef i 1843 og ekspedisjonssekretær i 1847. Fra 1841 til 1842 var han konstituert byfogd i Stavanger.

Vogt ble i 1860 utnevnt til ridder av St. Olavs Orden, og i 1866 forfremmet til kommandør. Han var innehaver av storkors av den svenske Nordstjerneordenen og var ridder av den østerrikske Jernkroneordenen.

Han var sønn av ekspedisjonssjef i Kirkedepartementet Peter Vogt og hustru Charlotte Juhl og ble i 1843 gift med Karen Magdalena Arntzen (1819–1870).

## Se også
* Slekten Vogt

## Referanser


## Kilder
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947
* Biografi Norsk samfunnsvitenskapelig datatjeneste
* Fylkesmannboka, regjeringen.no

## Eksterne lenker
* 
*
Øst-Koreabukta

**Øst-Korea-bukta** ligger øst for Nord-Koreas provinser Sør-Hamgyong og Kangwon, og utgjør en del av det vestlige Japanhavet.
Non (måltid)

**Non** (uttalt ) er en eldre benevnelse på et måltid som spises omkring klokka 15. 

Non er trolig avledet fra latinsk «nona» som betyr den niende timen på dagen, og sies å ha vært ved tretiden. Samme ord er i engelsk form «noon», og er etter Ivar Aasens oppfatning betegnelse på spisetid midt på ettermiddagen. 

I boken *Om kostholdet i Norge fra omkring 1500-tallet og op til vår tid* (utgitt av Det Norske Videnskaps-Akademi 1942) nevner Fredrik Grøn at non antakelig er det måltidet som i nyere tid har blitt kalt for middag.

Imidlertid er ordet i praktisk bruk i 1960- og 1970-årene (ofte i formen «nons») både på Nordøyane og Sørøyane på Sunnmøre, på Nordmøre, i Nordfjord og på Romerike (Gjerdrum) som et måltid i tillegg til middag, men oftest  etter denne. 

Non var ofte brukt på landsbygda, og spesielt gårdene, i Trøndelag fram til om lag år 2000. Måltidet «non» (uttalt med lang o) ble ofte inntatt før man gikk til kveldsstellet i fjøset - og kunne være mellom 15.00 og 18.00. Som genitivsetning ble det sagt «å eta til nons.» Non kommer fra da man beregnet dagens timer med solur, og regnes som dagens siste kvart, etter Prim, Ters og Sekst. Prim inneholder første, andre og tredje time; Ters er den første obligatoriske bønnen ifølge den benediktinske regelen, modifisert av det andre økumeniske Vatikankonsil, og innleder døgnets fjerde, femte og sjette time; Sekst innleder sjuende, åttende og niende time; *Non*, tiende, ellevte og tolvte time. Nomenklaturen omkring døgnets tider og timer har variert gjennom tidene, mellom språk og steder, og kan framstå forvirrende; den dogmatiske fasiten har dog til enhver tid hvert gitt av det som nå kalles *[[Kirkeåret|Timenes Liturgi]]* i den Romersk Katolske Kirken. 

## Kilder
*Ivar Aasen: Norsk ordbog (1873)
*Fredrik Grøn: Om kostholdet i Norge fra omkring 1500-tallet og op til vår tid. 1942.
Allround-VM på skøyter 1952, menn

**Allround-VM på skøyter 1952, menn** ble arrangert på Hamar stadion i Hamar, Norge den 1. og 2. mars 1952. Hjalmar Andersen fra Norge ble verdensmester.

## Sammenlagt

## Referanser




## Litteratur
* 

## Kilder
* 

## Eksterne lenker
*  for Allround-VM på skøyter 1952 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org (ikke komplett, mangler svenske  Hedlund og japanske  Sato.)
*
Pasienttransport

**Pasienttransport** er et begrep som innbefatter transport av pasienter til eller fra sykehus eller lege. Det skjer enten ved at transport rekvireres av sykehuset eller legen,  eller ved at pasienten reiser ved egen hjelp. **Pasienttransport** ble tidligere kalt **Syketransport**, men har siden 2008/2009 blitt erstattet av **Pasientreiser**.

I Norge har medlemmer av folketrygden rett til refusjon av nødvendige reiseutgifter i forbindelse med mottak av helsetjeneste. Hovedregelen er at pasienten får dekket utgifter til sin pasientreise med et fast beløp per kilometer, uansett  transportmiddel. For å få reisegodtgjørelse, må avstanden til behandlingsstedet være lengre enn ti kilometer hver vei. Reisen må også gå over mer enn én takstsone. 

Det er de regionale helseforetak i Norge som har ansvar for pasienttransport for sine innbyggere.

Kjørekontor for pasienttransport er en avdeling i et helseforetak. Kontoret har ansvar for koordinering og planlegging av rekvisisjonsbaserte pasienttransporter med drosje og fly, lokalt og nasjonalt.

## Eksterne lenker
* Pasientreiser.no https://helsenorge.no/rettigheter/pasientreiser/sok-om-reisedekning
Breerosjon

**Breerosjon**, **iserosjon** eller abrasjon er nedknusing og oppmaling (erosjon) av bergarter under en isbre gjennom frostforvitring og plukking.

Under breens bevegelse vil temperaturen under breen svinge rundt frysepunktet, og vann vil trenge ned i sprekker i fjellet. Når dette vannet fryser, vil steinbiter sprenges løs ved *frostforvitring*. Steinene fryser fast på undersiden av isbreen og føres videre med isen. Denne prosessen kalles *plukking*. Breen sliper på det underliggende fjellet og danner skuringsstriper på fjelloverflaten. 

Jo raskere breen beveger seg, desto sterkere eroderer den.

## Se også
*Ablasjon

## Kilder
*Landformene www.daria.no
Hønsebyfjorden

**Hønsebyfjorden** (nordsamisk: *Nijžževuotna*) er en fjord på nordsiden av øyen Seiland i Hammerfest kommune i Finnmark. Fjorden strekker seg 3,5 km sørøstover til bygden Hønsebybotn i enden av fjorden. Fjorden har innløp mellom Nordre Veggenes i vest og Skoltbukta i øst. Den ytre delen av fjorden er vid og i øst går en smalere del av fjorden inn til botn.

Fjorden er 117 meter på det dypeste ved vestsiden av denne ytre delen.

Det ligger flere mindre bosetninger langs østsiden av fjorden, og på begge sider av den indre, smale delen. Her finner en blant annet Hønsebyhamn på vestsiden og grenden Skakkebakken på østsida. Fv114 går langs østsiden av fjorden og ut vestsiden av den indre delen.

## Referanser
Ingrid Margrethe Gjerde

**Ingrid Margrethe Gjerde** (født 1968) er en norsk offiser i Hæren med generalløytnants grad og er sjef for Forsvarsstaben fra 1. november 2023. 

Hun var første kvinnelige sjef for Hans Majestet Kongens Garde, og er den som har innehatt denne stillingen lengst.

## Karriere
Gjerde var medlem av Heimevernsungdommen, i UAT-HV12.  Etter eksamen artium fra Strinda videregående skole begynte hun på Befalsskolen for Hærens sanitet (BSHS) på Lahaugmoen. Etter dette har hun vært troppssjef i det som da var 3. bataljon i Harstad og troppssjef i de norske styrkene i Libanon. Hun var også både troppssjef og kompanisjef i Telemark bataljon og kompanisjef under SFOR-operasjonen i Bosnia i 1998&ndash;99. Dette har gjort at hun var Norges første kvinnelige avdelingssjef i utlandet. I tillegg har hun arbeidet i Hærens kompetansesenter for ledelse og i presse- og informasjonsavdelingene til Forsvarets overkommando og Forsvarsdepartementet. Hun har også tjenestegjort i Afghanistan.

Gjerde har hovedfag i statsvitenskap fra Universitetet i Oslo og er uteksaminert fra U.S Army Command & General Staff College 2006 samt U.S Army War College 2013.

I oktober 2013 tiltrådte hun som første kvinnelige sjef for Krigsskolen. 22. april 2016 ble hun utnevnt til brigader og stabssjef for Hæren, med tjenestested Bardufoss. Fra 11. oktober 2019 er hun sjef for Forsvarsstaben/Plan med generalmajors grad. I perioden 2021–2023 var Gjerde leder for FNs fredsbevarende styrke UNFICYP på Kypros.

I juni 2023 ble hun utnevnt til sjef for Forsvarsstaben.

## Utmerkelser
Gjerde har mottatt følgende utmerkelser:
Eidvågen

**Eidvågen** (nordsamisk: *Muotkevuotna*) er en fjord på øyen Seiland i Hammerfest kommune i Finnmark. Fjorden har innløp mellom Hellegjengneset i vest og Eidvågneset i øst og strekker seg fire kilometer sørøstover til grenden Eidvågeidet i enden av fjorden.

Det ligger enkelte gårdsbruk langs vestsiden av fjorden, men ingen større bosetninger enn Eidvågeidet i enden. Her er det bare omtrent 350 meter over til østsiden av øya. Fjorden er 91 meter på det dypeste, like sør for Revneset.

## Se også
* Eidvågen naturreservat

## Referanser
Riksscenen

**Riksscene for nasjonal og internasjonal folkemusikk, joik og folkedans (Riksscenen)** er en ny nasjonal møteplass for folkemusikk i alle fasetter. Riksscenen overtok høsten 2009 et tilpasset nybygg i gamle Schous bryggeri nederst på Grünerløkka i Oslo, og ble en del av Schous kulturbryggeri. Offisiell åpnet i september 2010. Før det arrangerte Riksscenen konserter og forestillinger i leide lokaler Oslo, og samarbeidet med aktører rundt i landet. Riksscenen avholder om lag 200 konserter og forestillinger årlig.

## Formål
Riksscenen har som formål å være en nasjonal møteplass for aktører innenfor sektoren og publikum:

*en scene for tradisjonell og eksperimentell norsk og samisk folkemusikk og folkedans, og folkemusikk og folkedans med utenlandsk opphav
*en profesjonell scene
*en aktiv formidler
*et profesjonell og kompetent produksjonssted
*en brobygger mellom aktører og formidlere innenfor hele sektoren i Norge, og tilsvarende miljø utenlands.

## Organisasjon
Riksscenen ble etablert som stiftelse 16. mars 2007 av de fire nasjonale utøverorganisasjonene Juoigiid Searvi, Landslaget for Spelemenn, Norsk Folkemusikk- og Danselag, Noregs Ungdomslag og Samspill International Music Network.

Riksscenen er organisert med et styre og et rådgivende organ, Riksscenerådet, som består av nasjonale institusjoner og organisasjoner på området. Styreleder blir oppnevnt av stifterorganisasjonene, ett styremedlem med vara blir oppnevnt av MFO og NODA (fagorganisasjonene på området), og Riksscenerådet er valgforsamling til tre styremedlemmer med varamedlemmer.

Første styreleder for Riksscenen var Karl Einar Ellingsen, og første daglige leder var Jan Lothe Eriksen (2007 – 2010). I 2018 ble Ane Carmen Roggen daglig leder.

## Referanser


## Eksterne lenker
* Riksscenen
* Schous Kulturbyggeri
Allround-VM på skøyter 1954, menn

**Allround-VM på skøyter 1954, menn** ble arrangert i Sapporo, Japan den 16. og 17. januar 1954.

Boris Sjilkov fra Sovjetunionen ble verdensmester.

## Program

## Medaljevinnere
;Sammenlagtmedaljer

;Distansemedaljer

## Sammenlagt

## Referanser




## Litteratur
* 

## Kilder
*  Allround-VM på skøyter 1954 for menn på www.SpeedSkatingNews.info

## Eksterne lenker
*  for Allround-VM på skøyter 1954 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org
* 
* Sapporo: VM på skøyter 1954 fra Filmavisen i NRK nett-TV
;Lenker til Arbeiderbladet med artikler om mesterskapet
* 
* 
* 
*
Javagjøkugle

**Javagjøkuglen** (*Taenioglaux castanopterum*) er en art i uglefamilien (*Strigidae*). Den lever kun i Indonesia.
Den har sitt naturlige habitat subtropiske eller tropiske lavlandsskoger.

## Referanser


## Eksterne lenker
*
Jungelugle

**Jungeluglen** (*Glaucidium hardyi*) er en ugle som lever i Sør-Amerika, og den er funnet i land som Brasil, Guyana, Peru og Bolivia. Den har rede i hulrom i trær og kan leve i både gammelskog og sekundærskog.

En fullvokst jungelugle veier rundt 59 gram. Den er nattaktiv og jakter på virvelløse dyr som den finner på bakken.

## Referanser


## Eksterne lenker
*
Fjellkjedefolding

**Fjellkjededannelse** eller **orogenese**  (fra gresk *oros* «berg» og *genesis* «opprinnelse» eller «skapelse») er de geologiske prosesser som fører til at fjellkjeder dannes. En fjellkjede dannes vanligvis når to kontinentalplater kolliderer med hverandre og den ene skyves over den andre. Ved aktive orogeneser er det vanlig at vulkansk aktivitet og jordskjelv forekommer. 

## Orogeneser i jordhistorien
* Den alpine fjellkjedefolding
* Den kaledonske fjellkjedefolding
* Den herkyniske fjellkjedefolding
## Referanser


## Litteratur
* Jones, Kevin (2003): *Mountain Building in Scotland: Science : A Level 3 Course Series*. Open University Worldwide Ltd. ISBN 0-7492-5847-0. Gir en detaljert historie av et antall orogeneser.

## Se også
* Wilsonsyklus

## Eksterne lenker
* 
* Maps of the Acadian and Taconic orogenies
* Antarctic Geology
Allround-VM på skøyter 1953, menn

**Allround-VM på skøyter 1953, menn** ble arrangert på Helsingfors Olympiastadion i Helsingfors, Finland den 14. og 15. februar 1953. Oleg Gontsjarenko fra Sovjetunionen ble verdensmester.

## Sammenlagt

*tid* a = dømt etter i paret på samme/lik tid

## Referanser




## Litteratur
* 

## Kilder
* 

## Eksterne lenker
*  for Allround-VM på skøyter 1953 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org
*
Øyfjorden

**Øyfjorden** er navnet på tre fjorder i Norge:

*Øyfjorden (Senja) &ndash; en fjord i Senja kommune i Troms.
*Øyfjorden (Hasvik) &ndash; en fjord i Hasvik kommune i Finnmark.
*Øyfjorden (Bindal) &ndash; en fjord till Bindalsfjorden i Nordland
Knøttugle

**Knøttugle** (*Glaucidium minutissimum*) er en liten ugle. Den er funnet i Brasil og observert i Paraguay. Den lever i tropiske, eviggrønne skoger. Det er det minste uglen i Sør-Amerika med sine 45 gram og 15&nbsp;cm.

## Referanser


## Eksterne lenker
*